U 16-godišnjoj studiji bez presedana, koristeći ESO-ove teleskope,
astronomi su načinili najdetaljni pregled
okoliša čudovišta koje se skriva u srcu naše galaksije - supermasivne crne rupe.
Istraživači su rasvijetlili tajne ovog burnog područja
mapiranjem orbita gotovo 30 zvijezda.
Ovo je ESOcast!
Vrhunska znanost i život iza scena na ESO, Evropskom Južnom Observatoriju.
Istražite udaljene dijelove svemira s našim domaćimom Dr. J, tj. Dr. Joe Liske.
Bok i dobro došli u drugu epizodu ESOcast-a.
Danas za vas imamo uzbudljivu znanost.
Tim njemačkih astronoma, koristeći karakterističnu preciznost i strpljenje,
proveli su 16 godina mapirajući gibanja 28 zvijezda koje kruže oko središta naše galaksije Mliječne staze.
Astronomi su već neko vrijeme vjerovali
da je u središtu naše galaksije smještena supermasivna crna rupa.
Crne rupe su posljedica opće teorije relativnosti.
One su objekti tako velike gustoće, i čija je gravitacija tako snažna, da im čak niti svjetlost ne može pobjeći.
Opažanja koja ćemo vam danas pokazati su najbolji dokaz koji imamo do sada
da crne rupe nisu samo teorijske tvorevine, već postoje u stvarnosti.
Ovo je stvarno miljokazni rezultat.
Opažači, ispod tamnog neba, daleko od blještavila gradskih svjetala,
mogu se diviti raskoši Mliječne staze, koja se proteže kao veličanstvena pruga preko neba.
Ako se pogledate bliže prema središtu naše galaksije, udaljenom približno 25 000 svjetlosnih godina,
možete vidjeti da se sastoji od velikog broja zvijezda.
Ovo je prilično impresivan prizor, ali mnogo je toga skriveno od našeg pogleda zbog međuzvjezdane prašine,
te astronomi moraju gledati koristeći druge valne duljine, u infracrvenom, koje mogu prolaziti kroz oblake prašine.
Pomoću velikih teleskopa, astronomi mogu detaljno pogledati roj zvijezda
koje kruže oko supermasivne crne rupe na isti način kao što Zemlja kruži oko Sunca.
U središtu naše galaksije nalazi se nama najbliža poznata supermasivna crna rupa,
koja je ujedno i najvećeg kutnog promjera na našem nebu,
te je zbog toga najbolji odabir za detaljno proučavanje crnih rupa.
Zato je ovaj tim, u raznim trenutcima tijekom posljednjih 16 godina,
snimao slike središta Mliječne staze.
Sada, koristeći te slike, mogli su mapirati gibanja od ukupno 28 zvijezda.
Ono što su njihova gibanja pokazala je da se ove zvijezde nisu gibale nasumično,
nego da kruže oko vrlo masivnog, središnjeg objekta.
Poanta je da je taj središnji objekt potpuno nevidljiv.
Iz gibanja je također moguće zaključiti kolika je masa središnjeg objekta.
Ispalo je da je malo iznad četiri miliona puta veća od mase Sunca.
Štoviše,
ta golema masa mora biti smještena u vrlo mali volumen,
te se ne može izbjeći zaključak da je središnji objekt zapravo crna rupa.
Opažačka kampanja je počela sa opažanjima načinjenim 1992 godine,
sa SHARP kamerom na ESO-ovom 3.5-metarskom New Technology Telescope (NTT),
smještenom u La Silla observatoriju u Čileu.
Dodatna opažanja su napravljena u posljednjih nekoliko godina
koristeći dva instrumenta na ESO-ovom 8.2-metarskom Very Large Telescope (VLT).
Tijekom 16 godina ove studije, ESO-ovi teleskopi su gledali u ovo područje 50 cijelih noći.
Ovo istraživanje je prvi puta
da su orbite mnogih od ovih zvijezda bile tako precizno određene.
Podaci također otkrivaju mnogo o svojstvima ovih zvijezda i kako su nastale.
Jednu od ovih zvijezda, astronomi su uspjeli pratiti tijekom cijele orbite!
Ova se zvijezda približava središnjoj crnoj rupi na udaljenost od samo jednog svjetlosnog dana.
To je samo pet puta veće od udaljenosti Neptuna i Sunca.
Profesor Reinhard Genzel, s Max Planck Instituta za vanzemaljsku fiziku u Njemačkoj,
je voditelj tima iza ovog otkrića.
Reinharde, zašto je važno proučavati središte Mliječne staze?
Pa, vidite, središte Mliječne staze je jedan od najvažnijih laboratorija koje imamo
da bi mogli detaljno proučavati što se događa u središtima galaksija,
puno detaljnije nego što se ikada možemo nadati uspjeti u bilo kojoj drugoj galaksiji.
A ovdje, možemo proučavati da li postoji središnja crna rupa, što se oko nje događa i tako dalje,
sve su to vrlo općenita pitanja koja želimo istražiti
a koja ne možete proučavati s toliko detalja u jezgrama drugih galaksija.
Dr. Stefan Gillessen je prvi autor članka koji opisuje ovo istraživanje.
Stefane, recite nam, koji je najvažniji rezultat koji ste dobili?
Najvažniji rezultat našeg istraživanja je zapravo
da sada imamo empirijske dokaze za postojanje masivne crne rupe u središtu Mliječne staze.
Masa ove crne rupe je približno četiri miliona sunčevih masa
i to znamo s preciznošću od nekoliko posto.
Ovo je naravno zadivljujući rezultat, ali tim ne planira ovdje stati.
U prošlosti su koristili novu tehniku adaptivne optike
da bi poništili zamućenje koje dolazi od atmosfere.
Ubuduće, planiraju poboljšati
i dobiti snimke još veće rezolucije koristeći drugu novu tehniku koja se zove interferometrija.
To se dobije kombiniranjem svjetla iz dva ili više VLT-jevih jediničnih telescopa.
Reinharde, koji je slijedeći korak?
Pa, vidite, sada smo prilično sigurni
da je u središtu Mliječne staze masivna crna rupa.
Slijedeće što zelimo je igrati se s njom!
Igrati se s njom, u smislu da ju želimo koristiti kao alat
da bi testirali da li je opća teorija relativnosti, Einsteinova teorija, točna ili ne.
Igrati se s crnom rupom da bi se provjerila relativnost!
To je prilično cool!
Ja sam Dr. J i završavamo sa ESOcast-om.
Pridružite mi se slijedeći puta u novoj kozmičkoj avanturi.
ESOcast je producirao ESO, Evropski južni observatorij. www.eso.org
ESO, Evropski južni observatorij, je uvažena međudržavna znanstvena i tehnološka organizacija u astronomiji
koja projektira, gradi i upravlja najnaprednijim svjetskim teleskopima koji rade sa zemlje.
Transkripcija ESO; prijevod A.B.